‫מר ג'קסון, חזרנו מהפסקת הצהריים.‬
‫האם קרה משהו בהפסקת הצהריים‬ ‫שישפיע על יכולתך‬
‫להיזכר במה שקרה או לתאר אותו?‬
‫לא.‬
‫אתה מכיר אדם בשם ג'ורדי צ'נדלר?‬
‫מי?‬ ‫-לא ניכנס לזה.‬
‫אל תענה.‬
‫לא ניכנס לשאלה את מי הוא מכיר ואת מי לא.‬
‫אם אתה רוצה לשאול שאלה, תשאל, אבל…‬
‫זה חורג מתחום העניינים‬ ‫הניתנים לגילוי בתיק.‬
‫מייקל ג'קסון יושב שם ומחייך.‬
‫ברור שהוא מכיר את ג'ורדי צ'נדלר.‬
‫האם עמדתך היא שתנחה את מר ג'קסון‬
‫לא לענות על שום שאלה‬
‫בנוגע לג'ורדי צ'נדלר בשום מצב?‬
‫זו הייתה הפעם הראשונה‬ ‫שמייקל ג'קסון הואשם בהתעללות.‬
‫- מואשם בהטרדת ילד בן 12 -‬
‫המקרה של צ'נדלר התרחש‬ ‫כעשר שנים לפני המקרה של גאווין.‬
‫רציתי שהמושבעים יבינו‬ ‫שהבחור הזה עשה את זה בעבר.‬
‫מייקל!‬
‫רציתי להציג את הראיות האלה כדי להראות‬
‫שיש לו נטייה לבצע פשעי מין.‬
‫זה יכול לשנות את תוצאת המשפט.‬
‫חבר המושבעים במשפט ג'קסון‬ ‫ישמע טענות על עבירות מין קודמות.‬
‫מדובר בפסק דין קריטי.‬
‫אין עשן בלי אש.‬
‫אלו ראיות חותכות ביותר,‬
‫ובכל פעם שעשיתי את זה‬ ‫בתיק של התעללות בילדים, ניצחתי.‬
‫מייקל, חף מפשע!‬
‫נוורלנד.‬
‫אי החלומות הזה שהוא יצר…‬
‫היה נכס עצום עם המון אנשי צוות.‬
‫אני מאמין שחלק מעובדי הניקיון,‬ ‫הצוות הבכיר, המזכירות,‬
‫אנשי האבטחה, ידעו מה קורה.‬
‫אני משוכנע שחלקם היו שותפים לדבר עבירה.‬
‫איך ייתכן שהם לא ידעו?‬
‫הם ידעו מתי לא להתקרב ולאן לא להתקרב.‬
‫הם הבינו ש… כל עוד הם עובדים שם,‬
‫אסור להם אפילו לחשוב‬ ‫על לספר למישהו מה קורה שם.‬
‫אם תספרו, תשלמו על כך ביוקר.‬
‫רצינו שהמושבעים ידעו מה הם ראו.‬
‫- היום ה-23 למשפט -‬
‫משפטו של מייקל ג'קסון‬ ‫מתחדש היום בבית המשפט.‬
‫המושבעים ממשיכים לשמוע עדויות‬ ‫על טענות קודמות להתעללות מינית‬
‫נגד מי שמכנה את עצמו מלך הפופ.‬
‫- נמאס לנו! מייקל חף מפשע! -‬
‫עובדים לשעבר עמדו להגיע ולהעיד שבמשך שנים,‬
‫מייקל ג'קסון פיתה נערים צעירים לנוורלנד‬
‫והתעלל בהם מינית.‬
‫זה יכול לשנות את כל התמונה.‬
‫בכל יום נשמע פרטים מטרידים‬
‫לגבי מה שאנשים טוענים שהם ראו.‬
‫מייקל ג'קסון ידע מה הם ראו.‬
‫ראיינתי עובדים לשעבר שלו.‬
‫כולם דיברו על התנהגות בלתי הולמת‬ ‫בין מייקל לילדים קטנים.‬
‫אף אחד מהם לא בא וסיפר על כך‬ ‫עד שהכרחנו אותם.‬
‫בבית המשפט, אתה חייב לענות על שאלות.‬
‫- ג'קו תובע אותי, וכו' -‬
‫אני פשוט אקרא מהמחברת שלי.‬
‫ראלף צ'אקון. הוא היה מאבטח בנוורלנד.‬
‫לילה אחד, בזמן שסייר‬ ‫באזור המקלחות, ליד הבריכה,‬
‫מייקל וג'ורדי צ'נדלר היו שם,‬ ‫שניהם עירומים.‬
‫"ראיתי את מר ג'קסון‬ ‫מלטף את שערו של הילד ומלטף את פניו.‬
‫"ואת מייקל ג'קסון מבצע מין אוראלי בילד."‬
‫בלנקה פרנסיה, עוזרת בית לשעבר,‬
‫מספרת שמצאה את וייד רובסון‬ ‫במקלחת עם מייקל ג'קסון.‬
‫העדויות ממשיכות לזרום.‬
‫עובד נוסף לשעבר עלה לדוכן העדים.‬
‫שף לשעבר מנוורלנד בשם פיליפ למארק.‬
‫הוא העיד שמייקל ג'קסון‬ ‫שיחק במשחק הווידאו של "מותחן"‬
‫עם כוכב הקולנוע מקולי קאלקין.‬
‫וידו השמאלית של מייקל ג'קסון‬ ‫הייתה בתוך מכנסיו של הילד.‬
‫שאלה: למה לא פנית למשטרה?‬
‫ציטוט: "אף אחד לא היה מאמין לי".‬
‫אף אחד מהם לא היה מסוגל לומר‬
‫שמייקל ג'קסון, למיטב ידיעתם,‬
‫אירח אי פעם מבוגר בחדרו למשך הלילה.‬
‫אפילו לא רעיה. והוא היה נשוי פעמיים.‬
‫רק נערים מתבגרים שהו בחדר שלו.‬
‫אנשי תקשורת רבים התחילו לומר,‬
‫"זה נושא גדול יותר ממה שחשבנו,‬ ‫לא מדובר רק במשפחת ארוויזו."‬
‫לדברי עדי ראייה,‬ ‫היה הילד מ"שכחו אותי בבית", מקולי קאלקין,‬
‫וייד רובסון, ברט בארנס‬
‫וג'ורדן צ'נדלר.‬
‫היה שם דפוס של ילדים לפני גיל ההתבגרות.‬
‫כמעט כמו סרט נע.‬
‫הם מגיעים קטנים, מתבגרים ויוצאים.‬
‫ג'ים, תעדכן אותי, ידידי.‬
‫חמישה ילדים נוספים שג'קסון לכאורה פיתה‬ ‫ונגע בהם באופן בלתי הולם‬
‫עלולים בהחלט להסית את חבר המושבעים‬ ‫נגד מייקל ג'קסון.‬
‫- מליסה הרארד‬ ‫מושבעת מספר 8 -‬
‫זה גרם לי לעצור ולחשוב,‬
‫"וואו, מה אם זה מה שקרה עם גאווין,‬
‫"אותו דפוס פעולה?"‬
‫חמישה בנים,‬
‫אבל רק אחד מהם יעיד, נכון?‬
‫ארבעה מהבנים, ג'ורדי צ'נדלר,‬ ‫ברט בארנס, וייד רובסון ומקולי קאלקין…‬
‫אף אחד מהם לא היה מוכן לדבר איתנו.‬
‫נשארנו עם אחד.‬
‫- דמי שתיקה -‬
‫בלנקה פרנסיה הייתה אחת מעוזרות הבית.‬
‫היה לה בן, בן מתבגר, בשם ג'ייסון,‬
‫שכבר היה אדם בוגר, ששיתף פעולה.‬
‫והוא אכן העיד בשבילנו.‬
‫כשהוא רק נכנס,‬ ‫שמתי לב שמייקל ג'קסון הסתכל עליו,‬
‫סובב מיד את הראש והסתכל רק קדימה.‬
‫ג'ייסון פרנסיה, מדריך נוער בכנסיה,‬ ‫היה אז בן שמונה, תשע, עשר.‬
‫הוא אמר שמייקל ג'קסון התעלל בו שלוש פעמים.‬
‫"שאלה: 'האם ידיו נגעו באיבר המין שלך?'"‬
‫"כן, מעל הבגדים."‬
‫"כמה זמן היד שלו הייתה שם?"‬
‫"במשך שני סרטים מצוירים."‬
‫ובכן, זה היה מאוד נוגע ללב.‬
‫ראיינתי את אמו לגבי המקרים האלה ב-1993,‬
‫והנה, כעבור שנים,‬
‫בנה מספר לי בדיוק את אותו הדבר.‬
‫זה ממש טלטל אותי.‬
‫העדות שלו ממש טלטלה אותי.‬
‫עד אחרי עד‬
‫אומר שאצל ג'קסון קיים‬ ‫דפוס פעולה מתמשך של התעללות בילדים.‬
‫ואני חייב לומר,‬ ‫חבר המושבעים יתמקד בזה, ויתקשה‬
‫לומר שג'קסון אינו פדופיל בתיק הזה.‬
‫התביעה אמרה, "תפסנו אותו.‬
‫"יש לנו פדופיל סדרתי."‬
‫נו באמת, איזה קשקוש זה היה.‬
‫האנשים שהעידו,‬
‫פרנסיה, צ'אקון, מקמנוס, למארק,‬
‫עובדים לשעבר, שהיו כעוסים.‬
‫הייתה להם אג'נדה נגדו.‬
‫ואנחנו עמדנו להוכיח את זה.‬
‫עורך הדין הראשי של ג'קסון,‬ ‫טום מסראו, הגיב באגרסיביות.‬
‫ההגנה לקחה בצורה מיומנת כל אחד מהעדים האלה‬
‫והכלילה את כולם תחת אותה הגדרה של נוכלים.‬
‫חלק מהאנשים האלה קיבלו כסף מהתקשורת‬ ‫עבור הסיפורים שלהם.‬
‫לפי הדיווחים, העוזרת מכרה את סיפורה‬ ‫ל"הארד קופי" תמורת 20,000 דולר.‬
‫היה לו משהו על כל אחד ואחת מהם.‬
‫קיבלת 20,000 דולר?‬
‫בשורה התחתונה, בשנות ה-90,‬
‫תוכניות טלוויזיה צהובות שילמו לאנשים.‬
‫כולם יודעים את זה.‬
‫- עדותם של רכלני צהובונים -‬
‫ועכשיו המוניטין שלהם נרמס בבית המשפט.‬
‫הוא היה מיומן להפליא.‬
‫הוא השתמש בעובדות ובטון דיבור‬ ‫שגרמו לחבר המושבעים לחשוב,‬
‫"אוי, אי אפשר להאמין לאנשים האלה."‬
‫כן, לדעתי, הם היו תאבי בצע.‬
‫אנשים רצו את הכסף של מייקל ג'קסון,‬
‫ולא משנה איך ישיגו אותו.‬
‫אני חושב שהייתה חקירת נגד יעילה.‬
‫הם העלו עדים שאמינותם הייתה מוטלת בספק.‬
‫לכל אחד מעדי התביעה האלה‬ ‫יש במידה מסוימת אינטרס אישי.‬
‫מסראו פשוט ממשיך להשמיץ.‬
‫עשרה אנשים העידו,‬ ‫והוא אומר שכולם נוכלים ושקרנים.‬
‫צריך להאמין שכל העשרה‬ ‫מוכנים להסתכן בעדות שקר, בהוצאת דיבה…‬
‫הם הציגו כאן טיעון די חזק.‬
‫הכול עניין של אמינות, לא ראיות מוחשיות.‬
‫כל זה נתון לשיקולו של חבר המושבעים.‬
‫- היום ה-27 למשפט -‬
‫אני חושבת שהתביעה‬ ‫צריכה לשלוף משהו ממש גדול מהכובע.‬
‫מייקל, חף מפשע!‬
‫כמה שזה נראה נורא באותו שלב עבור התביעה,‬
‫מה שהם עשו אחר כך היה מבריק, לדעתי.‬
‫איזו עדה טובה יותר אפשר להביא לדוכן‬
‫מאשר את אימו של ג'ורדי צ'נדלר,‬
‫הילד הקטן שקיבל מיליוני דולרים כדי לשתוק?‬
‫וכך עלתה ג'ון צ'נדלר אל דוכן העדים.‬
‫כשגילינו שג'ון צ'נדלר עומדת להעיד,‬
‫הייתה מהומה, בסדר?‬
‫זה חזר לרדוף אותנו.‬
‫כדי להבין עד כמה זה היה משמעותי‬
‫שאימו של ג'ורדי צ'נדלר תעיד,‬
‫צריך לחזור עשר שנים אחורה,‬
‫למחברת הזו שכאן,‬
‫מחברת מספר אחת‬ ‫של ההערות שלי על מייקל ג'קסון.‬
‫זה הסיפור המקורי שפרסמנו ב-1993.‬
‫אמריקה בהלם הלילה מהשערורייה‬
‫סביב כוכב הפופ מייקל ג'קסון.‬
‫בארי, אני לא רוצה להקצין את הדברים.‬
‫אני מנסה להיות כתבת זהירה,‬
‫אבל ייתכן שאנו עדים פה למפלתו של כוכב-על.‬
‫מקורות בלוס אנג'לס אומרים‬ ‫שטענתו של נער בן 13 על התעללות מינית‬
‫הובילה לחקירה פלילית נגד מייקל ג'קסון.‬
‫- פיטר פן או סוטה? -‬
‫היחידה לחקירת ניצול מיני של ילדים‬ ‫במשטרת לוס אנג'לס מטפלת בתיק הזה.‬
‫כשתשאלנו לראשונה את הקורבן,‬ ‫זה היה בבית של אביו.‬
‫הוריו היו גרושים.‬
‫הטענות היו שהייתה לו‬ ‫מערכת יחסים מינית עם מייקל ג'קסון.‬
‫הקורבן סיפק פרטים רבים.‬
‫אחת הטענות הייתה שהם התקלחו יחד.‬
‫הוא צייר פרטים ספציפיים‬ ‫לגבי גופו של מר ג'קסון.‬
‫הוא צייר את איבריו האינטימיים‬ ‫של מר ג'קסון, במיוחד הפין שלו,‬
‫וציין שלמר ג'קסון היו סימנים על איבר מינו.‬
‫בגלל הפרטים שהוא מסר לי‬
‫ולשאר השוטרים בחדר,‬
‫לא היה שום סיכוי שהוא המציא את זה.‬
‫עורכי הדין של משפחת ג'קסון נאלצו להבטיח‬
‫שמייקל יסכים לעבור חיפוש בעירום במשטרה,‬
‫כדי שהשוטרים יוכלו לבדוק‬ ‫אם חלקים שונים בגופו של ג'קסון‬
‫תואמים את התיאורים.‬
‫צו ההבאה הוצא כדי לצלם את מייקל ג'קסון.‬
‫מר ג'קסון היה היסטרי באותו זמן,‬
‫הוא צעק, וצרח, צעק על עורכי דינו,‬
‫"איך אתם מרשים לזה לקרות?"‬
‫הם הציגו בפניי צו חיפוש‬
‫שאפשר להם לראות ולצלם את גופי,‬
‫כולל את איבר המין שלי,‬ ‫הישבן שלי, פלג גופי התחתון,‬
‫הירכיים שלי וכל אזור אחר שהם רצו.‬
‫זו הפעם הראשונה שבה ראה העולם‬ ‫את מייקל ג'קסון מכחיש את ההאשמות‬
‫על התעללות מינית.‬
‫בהודעה ששודרה בטלוויזיה בשידור חי‬ ‫מהחווה שלו בסנטה ברברה,‬
‫הוא תיאר בצורה נסערת‬ ‫חיפוש גופני שעבר לאחרונה בידי חוקרים.‬
‫זו הייתה החוויה המשפילה ביותר בחיי.‬
‫- חקירת ההתעללות -‬
‫ממה שאני מבינה,‬ ‫כמה בלשים הצליחו לאמת את הציור,‬
‫למעשה להתאים את התמונות והסימנים‬
‫שהיו למייקל ג'קסון על גופו.‬
‫- מרכז פרקר -‬
‫ידענו שיש לנו תיק חזק,‬
‫אבל הקורבן לא רצה למצות את ההליך הפלילי.‬
‫הילד הקטן שהוביל לפתיחת החקירה‬
‫הודיע לנו לאחרונה שאין ברצונו להשתתף,‬
‫שעלינו להחליט‬ ‫שלא להעמיד את מר ג'קסון לדין.‬
‫אני לא האמנתי.‬
‫אין לנו קורבן.‬
‫אין לנו אף אחד אחר שמוכן להעיד.‬
‫אין לנו תיק.‬
‫ההסדר הושג,‬
‫והמתלונן הצעיר נגד ג'קסון‬ ‫הוא המיליונר החדש ביותר בקליפורניה.‬
‫מייקל ג'קסון הבין‬ ‫מה הילד הזה מסוגל לעשות לו,‬
‫ו-23 מיליון דולר‬ ‫נועדו להשאיר את מייקל ג'קסון מחוץ לכלא.‬
‫אמרתי לו, "זה חייב להיות הסוף, מייק,‬
‫"אסור לך להיראות שוב ליד ילדים, לעולם."‬
‫מייקל חף מפשע!‬
‫אימו של הקורבן לכאורה מ-1993‬
‫היא העדה ה-51 שתעיד מטעם התביעה.‬
‫ג'ון צ'נדלר, עדה אמינה מאוד.‬
‫זו הפעם הראשונה שהמושבעים ישמעו‬
‫את האמת לגבי שקרה עם הבן שלה.‬
‫כל דבר חוץ מתיאור בפועל של התקיפה,‬
‫כל דבר אחר יכול לבוא ממנה.‬
‫עדותה של ג'ון צ'נדלר הייתה מרתקת.‬
‫היא אמרה שהיא, בנה ובתה הקטנה‬
‫טיילו בעולם עם מייקל ג'קסון.‬
‫אלה היו חיים מסחררים.‬
‫ג'ון צ'נדלר העידה‬
‫שבסוף מרץ 1993 הם נסעו ללאס וגאס.‬
‫ג'קסון בא אליה בוכה.‬
‫"את לא סומכת עליי. אנחנו משפחה.‬ ‫למה את לא מרשה לג'ורדן להיות איתי?"‬
‫והיא אמרה, "הוא איתך".‬
‫"אבל למה לא בחדר השינה שלי?"‬
‫ומייקל רעד ואמר,‬
‫"אנחנו משפחה. ג'ורדי נהנה איתי.‬
‫"למה הוא לא יכול לישון במיטה שלי?‬ ‫הכול בסדר.‬
‫"לא קורה כלום. את לא סומכת עליי?"‬
‫ובסופו של דבר,‬ ‫היא הרשתה לו לישון עם ג'קסון.‬
‫ומאותו רגע, הוא תמיד ישן עם מייקל ג'קסון.‬
‫מייקל ג'קסון ישן בביתה בסנטה מוניקה‬ ‫יותר מ-30 פעם.‬
‫"איפה הם ישנו? 'בחדר של הבן שלי'."‬
‫שאלה: "יש יותר ממיטה אחת בחדר הזה?"‬
‫"לא."‬
‫זה פשוט מצמרר אותי.‬
‫אי אפשר היה להפסיק לחשוב על זה שהאישה הזו‬
‫שוכנעה לתת לבן שלה לישון עם מייקל ג'קסון.‬
‫הוא היה בן 12.‬
‫ג'קסון נתן לה צמיד קרטייה יקר ביותר,‬
‫ומאז, בכל פעם שג'קסון וג'ורדי היו יחד,‬
‫הם חלקו מיטה.‬
‫הייתה תחושה שהיא מכרה את בנה.‬
‫ואז היא סיפרה לחבר המושבעים‬ ‫שהיא לא ראתה את בנה 11 שנה.‬
‫קיבלנו את הרושם שג'ון צ'נדלר הבינה‬ ‫שהיא עשתה משהו לא בסדר.‬
‫היא אפשרה גישה לבנה,‬ ‫ועכשיו היא התחרטה על כך.‬
‫אני יודעת שהיא סבלה.‬
‫ראיתי את זה על פניה כשהיא דיברה על ג'ורדי.‬
‫הם לא הצליחו לחדש‬
‫מערכת יחסים נורמלית בין אם לבנה אחרי זה.‬
‫זו רק השערה,‬ ‫אבל אני חושב שג'ורדן האשים אותה‬
‫על כך שלא הגנה עליו מהקשר הפוגעני הזה,‬
‫כפי שאימא הייתה צריכה לעשות.‬
‫את מקבלת יהלומים, אני עובר התעללות.‬
‫זה מה שהוא הבין.‬
‫זה היה קורע לב ומרתיח בו-זמנית.‬
‫אני זוכר שישבתי בחדר‬ ‫והסתכלתי עליה על דוכן העדים.‬
‫חשבתי, "ייתכן שהאישה הזו‬ ‫הנחיתה מכת מוות על מייקל".‬
‫חשבתי שהמושבעים ישלחו אותו לכלא.‬
‫זה באמת גרם לי לעצור ולחשוב, "וואו".‬
‫הידיעה שמייקל ג'קסון שילם למשפחה הזו‬
‫גורמת לך לתהות, האם הוא אשם?‬
‫מייקל, אתה חושב שג'ון צ'נדלר אמרה את האמת?‬
‫לא יהיו תגובות.‬
‫הדפוס שהיא הציגה‬ ‫היה דומה מאוד למקרה הנוכחי,‬
‫שהמושבעים יכלו להאמין‬ ‫שג'קסון ידע איך לפתות את הילדים האלה.‬
‫התביעה מסיימת את החלק‬ ‫של התקיפה המינית בתיק,‬
‫ועוברת לאישום בקשירת קשר‬
‫בטענה שמשפחת ארוויזו הוחזקה בניגוד לרצונה.‬
‫- היום ה-29 למשפט -‬
‫ג'נט ארוויזו, אימו של המתלונן, עלתה להעיד.‬
‫חף מפשע!‬
‫מייקל!‬
‫מייקל ג'קסון פנים אל פנים מול האימא‬
‫של הנער שבהטרדתו הוא מואשם.‬
‫מבחינת התביעה, ג'נט ארוויזו,‬ ‫אימו של המתלונן, גאווין ארוויזו,‬
‫הייתה עדה חשובה ומרכזית ביותר.‬
‫היא עמדה להעיד שהיא נחטפה,‬
‫שהמשפחה הוחזקה בניגוד לרצונה,‬
‫ואז שמייקל ג'קסון התעלל מינית בבנה.‬
‫ג'נט הייתה אישה מאוד מורכבת.‬
‫היא ילדה שלושה ילדים‬ ‫בגיל צעיר מאוד, וחיה בעוני.‬
‫הם גרו בדירת סטודיו עם חדר אחד.‬
‫היא הייתה נשואה לגבר אלים ומתעלל.‬
‫וזה השפיע על האופן שבו היא ראתה את העולם.‬
‫חסרת ביטחון, קרועה מבפנים,‬ ‫סובלת מטראומה רגשית.‬
‫וככה היא נתפסה.‬
‫העדות הטעונה רגשית התמקדה באישום‬
‫שג'קסון כלא אותה ואת שלושת ילדיה.‬
‫על דוכן העדים, ג'נט סיפרה‬ ‫שהיא הייתה מוקפת בצוות של ג'קסון‬
‫אחרי הסרט התיעודי של מרטין באשיר.‬
‫הם אמרו,‬ ‫"אנחנו חייבים להחביא אתכם בנוורלנד,‬
‫"כדי שהתקשורת לא תגיע אליכם."‬
‫אז היא עשתה כל מה שהם אמרו לה.‬
‫גילינו בשלב מוקדם למדי בתיק‬
‫את הסרטון שמציג את כל משפחת ארוויזו‬
‫שמשבחת את מייקל ג'קסון,‬
‫ואת כל מה שהוא עשה למענם.‬
‫הוא משחק איתם, צוחק איתם.‬
‫הוא…‬
‫נותן להם לנצח.‬
‫בזמן שהסרטון הזה צולם,‬
‫ג'נט לא הייתה מודעת בכלל לכך‬ ‫שקורה משהו בלתי הולם,‬
‫משהו לא בסדר, משהו פלילי.‬
‫היא עדיין האמינה שמייקל ג'קסון‬ ‫הוא מושיע המשפחה.‬
‫כל הדלתות נסגרו בפנינו,‬
‫ומייקל אמר, "כל הדלתות שלי פתוחות.‬
‫"ביתי הוא ביתך.‬
‫"וילדייך,‬
‫"אני כמו אבא שלהם."‬
‫ולי, הוא קורא לי "בת משפחה".‬
‫מייקל ג'קסון אמר לה שעכשיו הם משפחה,‬
‫שיש לו קשר מיוחד לא רק עם הבן שלה,‬
‫אלא גם איתה, ושהיא יכולה לסמוך עליו,‬
‫אלה דברים שגם ג'ון צ'נדלר העידה עליהם.‬
‫כל תובע שמטפל בעבירות מין לומד מהר מאוד‬
‫שדפוס התנהגות חוזר על עצמו‬ ‫לאורך תקופה מסוימת.‬
‫ואנחנו מאמינים שתהליך הפיתוי‬ ‫הוא לא רק של הילד,‬
‫וכולל את משפחתו של הילד.‬
‫בצורה די עקבית,‬ ‫אצל כל הילדים שמייקל ג'קסון היה בקשר איתם‬
‫לא הייתה דמות אב.‬
‫זה היה המצב אצל ג'ורדן. היו שם גירושים.‬
‫זה היה המצב עם גאווין.‬
‫מייקל ג'קסון אמר להם, "אני האבא עכשיו.‬
‫"אני אדאג לכם, ואני אוהב אתכם,‬
‫"ויטפלו בכם וידאגו לכם.‬
‫"תאמינו שאני רוצה רק בטובתכם.‬
‫"עכשיו בואו נלך למיטה."‬
‫ממש מההתחלה,‬
‫דברים לא הסתדרו עם המשפחה הזאת.‬
‫מייקל ג'קסון לא הצליח להבין,‬
‫"למה הם עושים לי את זה?"‬
‫לכולם יש עבר.‬
‫אז בכל הנוגע למשפחת ארוויזו,‬ ‫מי האנשים האלה בכלל?‬
‫מייקל אמר לי, "זה התפקיד שלך, בראיין.‬
‫"תפקידך הוא לגלות מה באמת קרה פה."‬
‫הייתי צריך למצוא כל שלד בארון שלהם,‬
‫כל לכלוך על הנעליים שלהם.‬
‫אתה חייב לעלות על זה.‬
‫חיפשתי ברשומות בית המשפט.‬
‫בינגו.‬
‫יש תביעה נגד "ג'יי סי פני"‬ ‫שהגישה משפחת ארוויזו.‬
‫- ג'יי סי פני -‬
‫גאווין ארוויזו הלך וגנב בגדים,‬
‫והמאבטח ראה אותו ותפס אותו.‬
‫ג'נט ארוויזו ראתה מה קורה,‬
‫ופרצה מהומה.‬
‫קטטה.‬
‫לא הוגש נגדם כתב אישום על גניבה.‬
‫במקום זאת, ג'נט ארוויזו‬ ‫תבעה את ג'יי סי פני,‬
‫וטענה שהמאבטח‬
‫לכאורה תקף מינית את ג'נט ארוויזו‬ ‫במגרש החנייה.‬
‫רגע, הם כבר עשו את זה.‬
‫זו אותה שיטת פעולה.‬
‫גיליתי ששולם להם סכום של 152,000 דולר‬
‫במסגרת הסכם פשרה.‬
‫ואמרתי, "יש להם כל כך הרבה כסף,‬ ‫למה הם מקבלים קצבאות?"‬
‫הם היו נוכלים. הם ידעו איך לעשות את זה.‬
‫מצאתי את ההוכחה החותכת.‬
‫אבל האם זה יספיק?‬
‫היום במשפטו של מייקל ג'קסון,‬ ‫יתחיל עורך דינו לחקור את אימו של המתלונן.‬
‫עכשיו ההגנה נכנסה לתמונה.‬
‫מייקל, אתה מצפה לחקירה הנגדית‬ ‫של העדה הזו?‬
‫החקירה הנגדית של טום מסראו הייתה כירורגית.‬
‫היא לא הייתה נפיצה, אבל היא הייתה הרסנית.‬
‫הוא שינה את הנרטיב.‬
‫הוא הפך את משפחת ארוויזו לתוקפנית,‬
‫לטורפים, ואת מייקל ג'קסון לטרף.‬
‫הונאת הרווחה הייתה כל כך חזקה,‬
‫שהיא טענה בסוף לזכות השתיקה.‬
‫הוא נתן לג'נט ארוויזו‬ ‫להפליל את עצמה, למעשה.‬
‫אפשר היה ממש לחוש בתגובה באולם בית המשפט.‬
‫זה הפריע לי.‬
‫בעיניי, זה היה…‬
‫זה היה פשוט מגוחך.‬
‫היא רצתה רק כסף.‬
‫רצתה כסף.‬
‫בכל הזדמנות,‬ ‫ההגנה פשוט גינתה אותה בחריפות.‬
‫כל הרעיון שהם משפחה של נוכלים‬
‫שמחפשים לעשות כסף קל הוא שטות.‬
‫הייתה דרמה גדולה בבית המשפט‬ ‫במשפט ההתעללות בילדים של מייקל ג'קסון.‬
‫היא העידה שג'קסון ליקק את פניו של בנה,‬
‫והיא אפילו שחזרה את זה,‬
‫מה שהיה ודאי מוזר מאוד.‬
‫היא צעקה, ואני מצטטת,‬
‫"נוורלנד זה רק אלכוהול,‬ ‫פורנוגרפיה וסקס עם ילדים."‬
‫היא התפזרה בדיבור,‬ ‫לא דיברה בהיגיון, הייתה נסערת.‬
‫היא העידה כמה ימים ברצף.‬
‫כל יום היא נראתה כמו מישהי אחרת.‬
‫יום אחד היא הייתה מאוד כנועה,‬ ‫ולמחרת היא הייתה מאוד כועסת,‬
‫ולמחרת היא הייתה מאוד עצובה.‬
‫פשוט לא היה לך מושג מה תקבל‬ ‫עם ג'נט ארוויזו.‬
‫אני יודע רק שישבתי במרחק‬ ‫של כמעט שני מטרים ממנה,‬
‫והיא הצביעה על חבר המושבעים.‬
‫"תעמידו את עצמכם במקומי. אל תשפטו אותי."‬
‫היא דיברה על כך שנחטפה בכדור פורח.‬
‫אני קראתי לה ג'נט המעופפת.‬
‫סליחה, אבל ככה היא התנהגה.‬
‫זו תגובה נורמלית של אם שמבינה‬
‫שפגעו בבן שלה.‬
‫והיא לא הייתה מסוגלת‬ ‫להתמודד עם זה מבחינה נפשית.‬
‫אני לא בטוח‬ ‫שאני הייתי מסוגל להתמודד עם זה.‬
‫ולי הייתה ילדות די נורמלית.‬
‫היום עברנו מנוורלנד לפנטזילנד.‬
‫העדה הזאת הייתה אסון.‬
‫היא הייתה העדה הכי גרועה שיש עבור התביעה.‬
‫זה היה רגע מכריע ביותר במשפט.‬
‫בסופו של דבר,‬ ‫היא הייתה מה שההגנה הייתה צריכה.‬
‫והיא הייתה ספק סביר מהלך ומדבר.‬
‫אני חושב שזה היה רגע חשוב מאוד‬ ‫עבור מייקל ג'קסון.‬
‫המשפט התנהל מעולה מבחינתו.‬
‫מייקל, אתה מרוצה‬ ‫מאיך שמתנהלת החקירה הנגדית?‬
‫זה הולך טוב.‬
‫מייקל היה נרגש ושמח מאוד, למעשה.‬
‫זה היה יום טוב.‬
‫אני מוקיר את הימים האלה,‬
‫את הימים הטובים,‬ ‫כי רוב הזמן היה מאוד מלחיץ.‬
‫במהלך המשפט,‬ ‫מצבו הידרדר מבחינה נפשית ופיזית,‬
‫כי הוא היה משותק מפחד ומחרדה.‬
‫לפעמים היית רואה אותו…‬
‫שקוע במחשבות,‬
‫וראיתי דמעות זולגות,‬
‫כי זה הרס אותו.‬
‫עדת מפתח מטעם התביעה צפויה להעיד,‬ ‫גרושתו של ג'קסון.‬
‫גרושתו של הזמר, אם שניים מילדיו,‬
‫צפויה להעיד.‬
‫הידיעה שדבי רואו נמצאת בצד של התביעה…‬
‫זה היה בעייתי.‬
‫דבי, גרושתו של מייקל ג'קסון,‬
‫עכשיו היא תהיה עדה.‬
‫חשבתי, "אוי, מה עומד לקרות?"‬
‫דבי רואו נותנת למייקל ג'קסון‬ ‫את מה שהוא תמיד רצה, ילדים משלו.‬
‫לא אחד, אלא שניים.‬
‫והיא מסכימה לא לקחת חלק בחיי הילדים.‬
‫היא ויתרה על זכויותיה ההוריות‬ ‫כדי שהילדים יהיו רק שלו.‬
‫אבל היא התחרטה.‬
‫רואו נמצאת במאבק משמורת עם ג'קסון‬ ‫על ילדיהם,‬
‫ולפי הדיווחים, היא כועסת על כך שהזמר‬ ‫לא שילם מזונות יותר משנה.‬
‫היא אמרה לתביעה‬ ‫שהיא לא ראתה את ילדיה מזה שנתיים וחצי‬
‫כי ג'קסון לא הרשה לה,‬ ‫והיא כינתה אותו סוציופת.‬
‫איזו הצלחה לתביעה להשיג את דבי רואו.‬
‫בלילה שלפני,‬
‫הייתי במסעדת סטייקים שבה אכלנו כל ערב,‬
‫ודבי הייתה שם.‬
‫היא הייתה עם התביעה, והם התלחשו,‬
‫ראשיהם היו רכונים והם כתבו הערות,‬
‫והיא הייתה מאוד נלהבת,‬ ‫ומי יודע מה היא אומרת להם?‬
‫אבל ידעתי שזה לא טוב.‬
‫- היום ה-38 למשפט -‬
‫היום צפוי להיות סוער‬
‫במשפט ההתעללות בילדים של מייקל ג'קסון‬ ‫עם גרושתו של הזמר.‬
‫בשלב הזה ניהלנו קרב.‬
‫היינו צריכים להשתמש בכל האמצעים.‬
‫לדבי רואו היה מידע רלוונטי,‬
‫מידע שמתח ביקורת עליו ועל מעשיו עם ילדים.‬
‫עכשיו, האם נוכל לגרום לה‬ ‫למסור את המידע הזה בצורה‬
‫שתהיה אפקטיבית‬ ‫ותתקבל היטב על ידי חבר מושבעים?‬
‫היא לא הראתה שום היסוס לעשות זאת.‬
‫זה עלול להיות הרסני להגנה.‬
‫אני חושב שהיא תיתפס כאמינה מיד‬
‫בגלל מי שהיא ומה שהיא יודעת.‬
‫העובדה שדבי רואו תעיד כעדת תביעה‬
‫הייתה אירוע מטלטל.‬
‫רנדי, ג'רמיין, לה-טויה, מר ג'קסון,‬ ‫כולם בצוות ההגנה,‬
‫הדם ממש אזל להם מהפנים ומהלב.‬
‫אנשים יאמינו שהיה לה מידע מבפנים.‬
‫הנה היא, דבי רואו, כן?‬
‫היא הסתכלה על מייקל.‬
‫הוא הסתכל עליה.‬
‫והיה רגע…‬
‫שבו ראיתי אותה מתהפכת.‬
‫קורה משהו בבית המשפט שמשתלט על אנשים,‬
‫והרגשות שלהם יוצאים החוצה,‬ ‫והרגשות שלה יצאו החוצה.‬
‫"מייקל, אני מאוד מעריכה אותך."‬
‫והיא אמרה את זה.‬
‫מה שהיא העידה ומה שהיא אמרה לנו‬ ‫היו שני דברים שונים מאוד.‬
‫כן, אם ציפיתי שהיא תגיד משהו בסגנון של,‬
‫"הייתי מאוד מודאגת מההתנהגות שלו‬ ‫ומהקשר שלו עם ילדים",‬
‫היא בהחלט לא אמרה את זה על דוכן העדים.‬
‫יש גבול למה שאפשר לעשות כדי לנטרל דבר כזה.‬
‫פשוט צריך לחיות עם זה.‬
‫זה היה די נורא.‬
‫התביעה קטעה את עדותה.‬
‫הם הבינו שהיא התהפכה.‬
‫היא לא תגיד לנו‬ ‫מה שהיא אמרה לנו בדלתיים סגורות.‬
‫מייקל היה אדיש כל הזמן.‬
‫הוא הסתכל עליי, "אוקיי, זאת דבי שלי.‬
‫"גם אני אוהב אותה."‬
‫דבי רואו הוצגה‬ ‫כעדת המפתח הדרמטית של התביעה,‬
‫אבל נראה שזה התהפך עליהם לגמרי.‬
‫כשהיא ירדה מדוכן העדים,‬ ‫דבי רואו נעצה בו מבט ארוך ומתחנן,‬
‫כאילו אמרה, "תסתכל עליי, בבקשה".‬
‫למיטב זיכרוני, הוא רק הרכין את ראשו.‬
‫ברגע שהיא נכנסה לאולם,‬ ‫עלתה לדוכן העדים והסתכלה על ג'קסון,‬
‫היא נמסה כמו קוביית קרח.‬
‫היא עדיין אהבה אותו? לכן היא עשתה את זה?‬
‫לפי תיאוריה אחת,‬ ‫אם היא תעיד לטובתו של מייקל ג'קסון,‬
‫היה הסכם חשאי שהוא ייתן לה לראות את ילדיה.‬
‫אני לא חושבת שמישהו באמת יודע‬ ‫חוץ מדבי רואו.‬
‫מייקל, היה טוב לראות שוב את דבי?‬
‫מייקל, איך היה לראות את דבי רואו?‬
‫אין תגובה, אדוני.‬ ‫-שום תגובה?‬
‫היחידה שיש לה זכות לשנוא את מייקל ג'קסון,‬ ‫לא שונאת אותו.‬
‫מה זה אומר על מייקל ג'קסון?‬
‫איך הם יכלו להעלות אותה להעיד?‬
‫איך הם לא ידעו מה היא תעיד?‬
‫זה גרוע. זה גרוע במיוחד‬ ‫כי זה בשלב כזה מאוחר במשפט.‬
‫ההגנה עומדת להתחיל.‬ ‫אתה רוצה להתחיל חזק ולסיים חזק יותר.‬
‫ובכן, זהו גם סופו של תיק התביעה,‬
‫וגם סופו של תיק התביעה.‬
‫כעבור 45 ימים ו-85 עדים,‬
‫התביעה במשפטו של מייקל ג'קסון סיימה.‬
‫התביעה עשתה כל כך הרבה טעויות,‬
‫מרטין באשיר היה אחת מהן.‬
‫דבי רואו, אלוהים אדירים.‬
‫אבל אנחנו עדיין היינו בצרות.‬
‫דעת הקהל, זה מאוד חשוב.‬
‫- סקר: -‬
‫שבעים אחוזים אמרו שהוא אשם.‬
‫אלוהים, חטפנו חזק.‬
‫מתי בפעם האחרונה‬ ‫כל כך הרבה אמריקנים הסכימו על משהו?‬
‫האם נוכל לשנות את המצב‬
‫ולהחזיר את המאזן לטובת ההגנה?‬
‫אני מתה שזה ייגמר כבר,‬ ‫אם אראה אותו שוב בפיג'מה, אני לא אשרוד.‬
‫ההגנה עומדת להציג את הצד שלה.‬
‫בואו נכיר את הפאנל שלנו‬ ‫ונעבור לשיחות שלכם.‬
‫שלום, לארי.‬ ‫-בבקשה.‬
‫אתה חושב שהם צריכים לתת למייקל להעיד?‬ ‫-אם אני הייתי מגן עליו, בשום אופן.‬
‫- היום ה-44 למשפט -‬
‫- נמאס מפדופילים -‬
‫- יוסטון אוהבת את מייקל -‬
‫אחרי עשרה שבועות של התקפות‬ ‫על התביעה, ההגנה יוצאת לדרך.‬
‫- עד הגנה ראשון -‬
‫עכשיו תור ההגנה.‬
‫להגנה הייתה איזו תוכנית גדולה‬ ‫לשקם את המוניטין של מייקל ג'קסון.‬
‫אז את מי הם זימנו?‬
‫את וייד רובסון.‬
‫הם זימנו את ברט בארנס,‬
‫שהתביעה טענה שמייקל ג'קסון פיתה אותו‬
‫ותקף אותו מינית.‬
‫אבל נחשו מה?‬
‫הם זימנו גם את שחקן הקולנוע מקולי קאלקין.‬
‫הילד מ"שכחו אותי בבית"‬ ‫תמיד אמר דברים טובים על מייקל ג'קסון.‬
‫מה קרה בבית? זה מה שמדאיג אנשים.‬
‫זה מה שכל כך מוזר. לא קרה כלום.‬
‫באמת, כלום. שיחקנו משחקי וידאו.‬
‫מקולי קאלקין. הוא בחור מגניב.‬
‫התקשרתי אליו ואמרתי,‬
‫"מק, מעלים האשמות נגד מייקל בנוגע אליך."‬
‫ומקולי קאלקין אמר,‬
‫"ממה שאני רואה שקורה בבית המשפט,‬
‫"מייקל בצרות צרורות.‬
‫'אני אהיה שם בשבילו, בראיין.‬ ‫אני אבוא. אני אעיד.‬
‫"אמרתי להם 1,000 פעם. אני אגיד להם שוב."‬
‫נראה שהמושבעים קצת הסתנוורו ממנו.‬
‫הילד מ"שכחו אותי בבית" היה שם,‬ ‫במרחק מטרים ספורים מהם,‬
‫ונשבע לומר את האמת ורק את האמת.‬
‫הוא ביקש מהחבר המושבעים להאמין לו.‬
‫"אם אתם סומכים עליי…‬
‫כוכב 'שכחו אותי בבית', מקולי קאלקין,‬
‫"אתם צריכים לסמוך על מייקל ג'קסון."‬
‫מייקל ג'קסון בהה בו לרגע.‬
‫הוא חייך.‬
‫וזה היה רגע בין שני כוכבי-על‬
‫שבו העולם יכול היה לעצור,‬
‫והם פשוט חלקו רגע זה עם זה.‬
‫הוא הכחיש בתוקף‬ ‫שמייקל ג'קסון אי פעם תקף אותו מינית‬
‫או נגע בו בצורה לא הולמת.‬
‫קאלקין אמר שההאשמות מגוחכות לחלוטין.‬
‫עד ההגנה השני, ברט בארנס, אמר אותו דבר.‬
‫הכוריאוגרף וייד רובסון אמר למושבעים‬ ‫שהוא פגש את ג'קסון לראשונה בגיל חמש,‬
‫ושישן איתו במיטה יותר מ-20 פעם עד גיל 14.‬
‫וייד אמר, "לא, מייקל מעולם לא נגע בי.‬
‫"הוא מעולם לא עשה שום דבר‬
‫"שהיה אפילו קרוב להאשמות האלה."‬
‫וייד היה מאוד משכנע,‬
‫הוא גרם לי להרגיש שהוא אומר לי את האמת.‬
‫קשה מאוד לשקר למישהו‬
‫כשמסתכלים עליו ישירות.‬ ‫הוא היה מסיט את המבט,‬
‫או נראה מוסח.‬
‫אבל הוא לא עשה שום דבר כזה.‬
‫זו הייתה שלישיית הום ראן לטום מסראו.‬
‫שלושת הצעירים האלה אמרו‬ ‫שהזמן שבילו בנוורלנד היה קסום ובטוח.‬
‫"תמיד ישנת עם מייקל ג'קסון כשהיית שם?"‬
‫"כן." "ולא קרה שום דבר רע?"‬
‫"לא, שום דבר רע לא קרה."‬
‫זה החזיר אותי ל-1993,‬
‫כשווייד רובסון בן התשע‬ ‫וברט בארנס בן התשע או העשר‬
‫הובאו על ידי צוות ג'קסון.‬
‫ישנת איתו באותה מיטה?‬
‫כן, אבל אני הייתי בצד אחד והוא בצד השני.‬
‫זו מיטה גדולה.‬
‫כן, היו פעמים שהיינו שם רק אני ומייקל.‬
‫והיו פעמים שהוא הזמין גם חברים אחרים.‬
‫זו סתם מסיבת פיג'מות. אנחנו פשוט נהנים.‬
‫והנה, כעבור שנים,‬
‫הם העידו כאנשים בוגרים על אותו דבר.‬
‫כן, הם ישנו במיטה עם מייקל ג'קסון,‬
‫אבל "שום דבר לא קרה".‬
‫זו הייתה מנטרה.‬
‫לא קרה שום דבר.‬
‫לא קרה כלום. לא קרה שום דבר.‬
‫איזה עדות חזקה יותר יכולה להיות להגנה?‬
‫וחייבים לתהות למה התביעה‬
‫העלתה את שלושת המקרים האלה מלכתחילה.‬
‫היינו צריכים להתגבר על משהו‬ ‫שהיה כמעט הרסני.‬
‫הצגנו לחבר המושבעים את עמדתנו‬ ‫שווייד רובסון היה קורבן.‬
‫היה לנו עד שראה‬ ‫שהוא עבר התעללות מצד מייקל ג'קסון.‬
‫הוא התעקש שלא.‬
‫קשה מאוד להתגבר על ראיות כאלה, כן?‬
‫עכשיו, אני צריך לחקור אותו בחקירה נגדית.‬
‫הייתי בתוך אולם בית המשפט.‬
‫בשלב מסוים, התביעה הייתה מתוסכלת כל כך‬
‫מהביצועים שלו לטובת ההגנה,‬
‫שהוא נשען על הדוכן, כאילו מתסכול,‬
‫כאילו, "אנחנו לא מצליחים לשבור אותך".‬
‫והוא אמר, "אתה יודע,‬
‫"אולי הוא עשה לך את הדברים האלה‬ ‫בזמן שישנת."‬
‫הקהל פשוט השתנק כי זה היה כזה,‬
‫"אתה עד כדי כך נואש?"‬
‫היה קשה להתגבר על זה.‬
‫קשה לשכנע חבר מושבעים כשקורבן המעשה עצמו‬
‫אומר שזה לא קרה.‬
‫החלטתי שהדרך הכי יעילה להתמודד עם זה‬
‫היא פשוט להציג חלק מהחומרים,‬
‫חומרים גרפיים מיניים‬ ‫שהחרמנו מביתו של מייקל ג'קסון.‬
‫התביעה הציגה שני ספרים.‬
‫אחד מהם הוא "בנים תמיד יהיו בנים!"‬
‫ואחד, אני אסתיר את תמונת השער,‬
‫שנקרא בפשטות "הנער, תיעוד מצולם".‬
‫בספרים האלה תראו‬ ‫בנים עירומים שרועים על סלעים,‬
‫בנים עירומים אוכלים בננות,‬ ‫בנים עירומים נוגעים זה בזה.‬
‫ופתאום ראיתם את וייד רובסון,‬
‫שישב קפוא בכיסא העדים,‬
‫שוקע בכיסאו.‬
‫כל התנהלותו השתנתה.‬
‫וראו שהספרים האלה השפיעו עליו.‬
‫ואני תהיתי,‬
‫האם מייקל ג'קסון הראה לו את הספרים האלה?‬
‫רון זונן, התובע, עשה עבודה נהדרת‬
‫כשהפך את העד הזה לעד מטעמו.‬
‫המטרה שלי הייתה לגרום לחבר המושבעים‬ ‫להרגיש הכי לא בנוח שאפשר.‬
‫רציתי שהמושבעים יישבו שם ויחשבו,‬
‫"אני ממש לא הייתי רוצה‬ ‫שהילד שלי יישן במיטה עם גבר‬
‫"שמצא חומר כזה מרתק או מפתה."‬
‫למען האמת,‬ ‫הרגשתי כאילו חטפתי מכה חזקה בבטן.‬
‫העדות נמשכה רק כשעתיים,‬ ‫אבל היא הייתה עוצמתית מאוד, ננסי.‬
‫התביעה צברה כמה נקודות.‬
‫האם זה מספיק?‬ ‫ובכן, זה היה תלוי בחבר המושבעים.‬
‫במשך השבועיים הבאים,‬
‫טום מסראו עבר עם המושבעים‬ ‫על כל ראיה שהייתה קריטית,‬
‫כל עד שהיה חשוב.‬
‫הם העלו 50 עדים במשך יותר משבועיים.‬
‫היו כל כך הרבה היבטים מגוחכים במשפט הזה,‬
‫שאני חושב שהעדים שלנו‬ ‫רק העצימו אותם עוד יותר.‬
‫עורך הדין הראשי של ג'קסון, טום מסראו,‬ ‫פשוט אמר, "ההגנה סיימה".‬
‫מייקל ג'קסון מודה שהוא ישן עם ילדים,‬
‫אבל האם כוכב הפופ בן ה-46 הוא פדופיל?‬
‫כעת על חבר מושבעים בסנטה מריה, קליפורניה,‬ ‫לענות על השאלה הזאת.‬
‫אחרי יותר משלושה חודשי עדויות,‬
‫חבר המושבעים במשפט‬ ‫ההתעללות המינית של מייקל ג'קסון‬
‫החל לדון בתיק ביום שישי.‬
‫חף מפשע!‬
‫מייקל!‬ ‫-חף מפשע!‬
‫מייקל חף מפשע!‬
‫הייתי לחוצה.‬
‫הדבר הראשון שעשינו היה לערוך סקר.‬
‫זה היה כמעט תיקו‬
‫בין אנשים שחשבו שהוא אשם‬ ‫ואנשים שחשבו שהוא חף מפשע.‬
‫יש להוכיח זאת מעבר לספק סביר.‬
‫האם אפשר לפקפק שזה קרה?‬
‫- היום הראשון לדיונים -‬
‫הם בדיונים כבר שלושה ימים.‬
‫ככל שזה נמשך יותר זמן, זה יכול לומר‬ ‫שהם בעצם תקועים לגבי חלק מהסוגיות.‬
‫זה היה מאוד אמוציונלי.‬
‫היו צעקות ובכי וצרחות.‬
‫האנשים בחוץ יכלו לשמוע אותנו.‬
‫בכל העולם, כולם צפו.‬
‫התקשורת עטה על זה מכל עבר.‬
‫זה המון לחץ.‬
‫משהו שמכה גלים‬ ‫בקהילה האפרו-אמריקאית כרגע,‬
‫הם לא חושבים שמייקל ג'קסון זוכה ליחס הוגן.‬
‫מייקל ג'קסון, בפני חבר מושבעים‬ ‫שרובו לבן ושמרני מסנטה מריה,‬
‫כנראה יימצא אשם.‬
‫תחזרו לתמונת המעצר.‬
‫תחזרו לריקוד על גג רכב השטח.‬
‫יש עשרה סעיפי אישום נגד מייקל ג'קסון.‬
‫תחזרו לכל האישומים.‬
‫אני חושב שעבור התובעים,‬
‫המפתח הוא להסתכל על התמונה הגדולה,‬ ‫ולהגיד, "יש פה דפוס.‬
‫"לא מדובר פה רק בילד הזה.‬
‫"זה דפוס הפעולה."‬
‫מול האישומים שעמדו נגדו,‬ ‫הסיכויים לא היו לטובתו.‬
‫המושבעים נמצאים ממש בחדר הזה, שם מאחור.‬
‫הם צריכים להגיע להכרעה,‬ ‫ואני לא חושבת שזה יקרה בקרוב.‬
‫זה תיק די מסובך.‬
‫עם כל יום שעבר, התאספו עוד ועוד מעריצים.‬
‫דיאן בוערת!‬
‫לא צריך את המים! שהכלבה תישרף!‬
‫המתח בחניון היה בשיאו.‬
‫לעצור את המתעללים בילדים!‬
‫הבעיה שלה היא שהוא שחור.‬
‫מה הוא אמר על לישון עם בנים?‬
‫אני לא יודע איזה ילדים גידלת.‬
‫זה לא אומר שהוא עשה את זה.‬
‫את תלכי לגיהינום, אולי עם מייקל ג'קסון.‬
‫חף מפשע!‬
‫אני לא אשתמש במילה "לחוצה".‬ ‫אשתמש במילים "שקועה בתפילה".‬
‫אנחנו מאמינים בחבר המושבעים.‬ ‫ניתן להם לטפל בזה.‬
‫מייקל חף מפשע!‬
‫במוקדם או במאוחר,‬ ‫מישהו יצטרך לצאת מהחדר הזה‬
‫עם הכרזה כלשהי.‬
‫ביקשנו מפקיד בית המשפט לומר לשופט,‬ ‫"אנחנו במבוי סתום.‬
‫"מה אנחנו אמורים לעשות?"‬
‫השופט אמר, "לא, לא יהיה משפט חוזר.‬
‫"אתם תשבו ותפתרו את זה."‬
‫לב התיק הזה הוא,‬
‫האם אתם מאמינים לבנים‬ ‫שמעלים את ההאשמות,‬
‫והאם אתם מאמינים לאימא‬ ‫שטוענת שהם היו כלואים בבית נוורלנד?‬
‫- היום השביעי לדיונים -‬
‫זה הסיפור הכי גדול של המאה,‬ ‫אז אנחנו חייבים לסקר אותו.‬
‫מה שרצינו לדעת זה איפה גאווין.‬
‫בעצם עקבנו אחרי גאווין.‬ ‫הוא לא ידע שאנחנו שם.‬
‫זה צילום בעדשה ארוכה.‬
‫לכאורה, זו רק תמונה של גאווין‬ ‫ואחיו, סטאר, קונים חטיפים.‬
‫זה נראה כמו ערב סרטים.‬
‫וכשהם יוצאים מהחנות,‬
‫רואים אותם מסתכלים בטלוויזיה שעל הקיר.‬
‫מבזק חדשות.‬
‫חבר המושבעים בסנטה מריה‬ ‫הודיע שהגיע להכרעה.‬
‫יש הכרעה במשפט ג'קסון. כך הוא ראה את זה.‬
‫היינו שם ברגע הזה.‬
‫זו לא תמונה שמחה. הוא נראה מפוחד.‬
‫הם קפצו על האופניים‬ ‫ורכבו הביתה הכי מהר שאפשר.‬
‫יש פסק דין. אמרו לי שיש פסק דין.‬
‫טוב, אז זה רשמי,‬ ‫בשעה 13:30 לפי שעון החוף המערבי,‬
‫יוכרז פסק הדין במשפטו של מייקל ג'קסון.‬
‫כולם היו בהלם.‬
‫הלב שלי דפק ממש מהר.‬
‫חבר מושבעים של 12 גברים ונשים.‬
‫אם אחד מהם מביע ספק סביר‬
‫באחד מהאישומים, הוא מזוכה.‬
‫השריף אמר, "אני רק רוצה שתדע‬
‫"שכשחבר שלך יימצא אשם,‬
‫"אנחנו נוציא אותו מהאולם כל כך מהר…‬
‫"שהראש שלך יסתובב."‬
‫ואני כזה…‬
‫"הבחור הזה יודע משהו שאני לא יודע."‬
‫כאילו, מייקל ג'קסון יימצא אשם.‬
‫פסק הדין יוקרא כשהוא יגיע לבית המשפט.‬
‫זו השיירה שלו, כפי שאתם רואים‬ ‫מהצילום החי מהמסוק.‬
‫החיים של מייקל היו תלויים‬ ‫במה שיאמר חבר המושבעים.‬
‫והוא היה פשוט בהלם.‬
‫מצאתי פסוק בתנ"ך, ישעיהו מ"א,‬
‫ונתתי אותו לאימא שלו, קתרין.‬
‫ואמרתי לה לקרוא את זה.‬
‫"אל תירא כי עמך אני.‬
‫"אל תשתע כי אני אלוהיך.‬
‫"אימצתיך אף עזרתיך.‬
‫"אף תמכתיך בימין צדקי.‬
‫"הן יבושו וייכלמו כל הנחרים בך.‬
‫"כי אני ה' אלוהיך,‬
‫"מחזיק ימינך האומר לך,‬
‫"אל תירא, אני עזרתיך."‬
‫וואו.‬
‫רגע אחד. וואו.‬
‫זה מחזיר אותי אחורה.‬
‫זה מחזיר אותי ממש לרגע ההוא.‬
‫מייקל ג'קסון ישמע בעוד רגעים ספורים‬ ‫מה יעלה בגורלו.‬
‫עברו יותר מ-60 ימים של ראיות, של עדויות,‬
‫של רגעים של איחור לבית המשפט.‬
‫בעוד כ-50 דקות.‬
‫בשידור חי מבחוץ.‬
‫חבר המושבעים יפרסם את פסק הדין.‬
‫מייקל!‬
‫אתם רואים את הצוות של מייקל ג'קסון‬ ‫מגיע לבית המשפט.‬
‫כל כך הרבה מעריצים, תקשורת,‬ ‫כולם דחוסים יחד.‬
‫- פולין אוהבת אותך, מייק -‬
‫יכול להיות שזו הפעם האחרונה‬
‫שמייקל ג'קסון הוא אדם חופשי‬ ‫לפני שיישלח לשנים רבות.‬
‫אני זוכרת שראיתי את פניו.‬
‫אמרתי לעצמי, "וואו".‬
‫ההליכה האיטית, זה היה כמעט כמו צעדת מוות.‬
‫הבעת פנים ריקה.‬
‫בלי שום רגש.‬
‫זה כמעט כאילו שהוא זומבי, סתם קיים.‬
‫שידור שמע חי, שהשופט אישר.‬
‫נשמע הכול באותו הזמן.‬
‫חבר המושבעים עושה את דרכו לחדר המושבעים.‬
‫דיאן דיימונד, שורה ראשונה.‬
‫כל שריר בגוף שלי היה מתוח,‬
‫כי אחרי כל החודשים האלה, זה סוף סוף ייגמר?‬
‫בין אם תמכתם בו ובין אם הייתם נגדו,‬
‫אפשר היה לראות שכולם לחוצים.‬
‫כל עורכי הדין נעמדו.‬
‫מייקל ג'קסון עומד,‬ ‫ממתין שיקראו את פסק הדין.‬
‫כולנו כאן מקשיבים.‬
‫המילה הראשונה,‬ ‫הצליל הראשון ששמענו מבית המשפט.‬
‫המיקרופון פועל.‬
‫מדינת קליפורניה, התובעת,‬
‫נגד מייקל ג'ו ג'קסון, הנאשם.‬
‫פסק דין בסעיף אישום ראשון.‬
‫אנחנו, חבר המושבעים בתיק הנ"ל,‬
‫קובעים שהנאשם אינו אשם בקשירת קשר‬
‫כפי שמצוין בסעיף הראשון בכתב האישום.‬
‫פסק דין בסעיף השני.‬
‫לא אשם במעשה מגונה בקטין.‬
‫פסק הדין בסעיף השלישי.‬
‫מייקל ג'קסון חופשי כעת.‬
‫יש!‬ ‫-פסק הדין בסעיף העשירי.‬
‫לא אשם במתן משקאות אלכוהוליים.‬
‫בום, בום, בום, בום, בום.‬
‫לא אשם בכל הסעיפים.‬
‫מייקל זוכה וטוהר מכל אשמה. אמרתי לכם.‬
‫מייקל ג'קסון הואשם בפשעים שלא ביצע.‬
‫זה הוכח בבית המשפט היום.‬
‫הם שאגו שם בחוץ. שמענו את זה באולם.‬
‫אני איבדתי את זה.‬
‫לא הפסקתי לבכות כי זה היה כל כך מרגש.‬
‫אני זוכרת דמעות.‬
‫אני מאושרת עד הגג,‬ ‫אבל אין לי יותר כוח פיזית.‬
‫התעלפתי לגמרי.‬
‫מצאתי את עצמי על אלונקה.‬
‫בסופו של דבר,‬
‫מייקל תמיד היה חף מפשע ואהוב.‬
‫אין ראיות! לא אשם! אין ראיות!‬
‫זה היה קשה. לא אשם.‬
‫זה לא אומר שהוא חף מפשע.‬
‫זה אומר שהוא לא אשם באישומים שהוגשו נגדו.‬
‫בסופו של דבר חשבתי שהתביעה די פישלה.‬
‫אני חושבת שהתביעה סיבכה כל כך את התיק‬
‫כשהוסיפה את סעיפי קשירת הקשר.‬
‫האיש חף מפשע. תמיד היה.‬
‫הסנגור טום מסראו אמר,‬
‫"אם יש לכם ספק סביר‬ ‫לגבי המשפחה הזו שמאשימה את ג'קסון,‬
‫"אתם חייבים לזכות", והם זיכו.‬
‫אם יש שתי מילים‬ ‫שאתה לא רוצה לשמוע, הן "לא אשם".‬
‫זה הרגע הכי גרוע שיכול להיות לתובע מקצועי,‬
‫לשמוע "לא אשם".‬
‫אבל זה מה שקרה,‬
‫ואנחנו מקצוענים. והוא לא אשם.‬
‫המושבעים אמרו את דברם. זהו. סיימנו.‬
‫הסתכלתי על מייקל ג'קסון.‬ ‫הוא לא נראה נרגש או שמח.‬
‫הוא פנה לטום מסראו ואמר, "מה קרה?"‬
‫וטום מסראו היה צריך ללחוש לו באוזן,‬ ‫"היי, ניצחנו".‬
‫הסתובבתי והסתכלתי,‬ ‫ומייקל ג'קסון הסתכל ישר עליי.‬
‫והוא אמר, "תודה",‬
‫והוא הרכין את ראשו לעברי.‬
‫אני הייתי כזה, "רק עושה את העבודה שלי".‬
‫ניגשתי למייקל.‬
‫"מזל טוב, מייק, עשית זאת."‬
‫והוא כאילו הסתכל דרכי.‬
‫איזה משפט זה היה מבחינתו.‬
‫רגעים של השפלה קשה,‬
‫סבל עמוק, מבוכה, כאב פיזי.‬
‫זה לא בדיוק יום שבו אתה רוצה‬ ‫לזרוק את הכובע באוויר ולחגוג.‬
‫הכנסנו אותו למכונית.‬
‫והיה שקט יחסית.‬
‫ראיתי אותו נשען ככה לאחור…‬
‫ונושף.‬
‫ואני חושב שהוא קלט…‬
‫"וואו, זה נגמר.‬
‫"אני הולך הביתה.‬
‫"אני אדם חופשי."‬
‫הייתה לי תמונה אידיאלית ורומנטית בראש.‬
‫עכשיו הוא יקבל את חייו בחזרה.‬
‫האדם היחיד שהוציא לי את זה מהראש‬ ‫היה המנהל שלו, פרנק דילאו.‬
‫הוא פנה אליי ואמר…‬
‫"אתה לא מבין."‬
‫אמרתי, "מה?"‬
‫הוא אמר, "זה הרס למייקל את החיים.‬
‫"הוא לעולם לא יתאושש מזה."‬
‫זה ממש טלטל אותי.‬
‫חשבתי, "אלוהים, הוא צודק".‬
‫מייקל ידע שיש הרבה אנשים‬
‫שחשבו שהוא אשם,‬
‫בלי קשר לפסק הדין.‬
‫החלק המרכזי בתיק הוא עדותו של הילד,‬
‫אחיו הקטן והאימא.‬
‫וברור שהמושבעים, כל ה-12, דחו את העדות.‬
‫הדבר העיקרי שגאווין חזר ואמר הוא,‬ ‫"הם לא האמינו לי.‬
‫"למה הם לא האמינו לי?"‬
‫אתם יודעים, הוא פשוט… ככה הוא.‬
‫הוא הרגיש שהוא נכשל.‬
‫"למה הם לא האמינו לי?"‬
‫במקרה הנ"ל, הנאשם נמצא לא אשם בקשירת קשר…‬
‫אנשים המשיכו לתהות, האם הוא אשם?‬
‫האם הוא לא אשם?‬
‫אף שהמשפט הזה עסק בבירור‬ ‫במייקל ג'קסון ובאישומים של תקיפה מינית,‬
‫המשפט עסק גם באובססיה השברירית ביותר‬ ‫של אמריקה, ואולי של העולם.‬
‫מייקל ג'קסון הפך את עולם המוזיקה על פיו.‬
‫- טקס שדרת הכוכבים -‬
‫האלבום עדיין במקום הראשון‬ ‫אחרי 57 שבועות במצעדים.‬
‫האובססיה שלנו לתהילה, לסלבריטאים ולמעמד,‬
‫לעומת החשדנות כלפי האייקון שלנו.‬
‫הוא קצת מוזר.‬
‫וכל הדברים האלה התנגשו יחד במשפט הזה.‬
‫האדם הכי מפורסם ושנוי במחלוקת‬ ‫בעולם נמצא במאבק חייו.‬
‫שמועות שלובו על ידי טירוף‬ ‫ואובססיה של הצהובונים.‬
‫בכל פעם שאנחנו רואים תוכנית צהובונים‬ ‫או קוראים צהובון,‬
‫זה רק ליבה את האש שכבר בערה לאט‬
‫סביב מייקל ג'קסון.‬
‫והיינו צריכים לקבל החלטה ערכית.‬
‫במה אנחנו מאמינים?‬
‫ובמה אנחנו לא מאמינים?‬
‫ובסופו של דבר, זה גרם לנו להסתכל במראה.‬
‫ואני לא בטוח שאהבנו את מה שראינו.‬
‫- נוורלנד -‬
‫מייקל ג'קסון מת כעבור ארבע שנים.‬
‫משפחת ארוויזו לא הגיבה בפומבי מאז המשפט.‬
‫כיום, המוזיקה של מייקל ג'קסון‬ ‫ממשיכה לכבוש דורות חדשים,‬
‫ומעניקה השראה למיליונים ברחבי העולם.‬
‫הוא עדיין נחשב בעיני רבים למלך הפופ.‬
‫תרגום כתוביות: תמר פימה‬